Užpelkių pelkė

Užpelkių pelkė, Užpelkių tyrelis – aukštapelkė, plytinti Plungės rajone, Žemaitijos nacionalinio parko teritorijoje. Įeina į Užpelkių telmologinį draustinį.„Žemaitijoje planuojama atkurti aukštapelkę“. Plungės žinios. Nuoroda tikrinta 2022-05-08.

Dalis šios pelkės buvo nusausinta rankiniu būdu, iki 1936 m. joje buvo išgaunamos durpės. Paskui durpių kasyba kurį laiką nevyko.

1959 m. Respublikinio vandens ūkio projektavimo institutas paruošė projektą pelkei nusausinti, durpių gavybai. Nustatyta, kad tuo metu buvo 521,4 tūkst. m³ aukštapelkinių durpių, 518,9 tūkst. m³ mišrių durpių ir 51,2 tūkst. m³ žemapelkinių durpių. Durpių sluoksnio storis buvo 0,5–8 m, o sapropelio – 0,5 m.„Ar lankėtės Užpelkių telmologiniame draustinyje?“. Diena.lt. Nuoroda tikrinta 2022-05-08. Durpių gavyba vėl atnaujinta 1960 m. ir vykdyta iki 1972 m. Dėl to aplink pelkę buvo iškasti gilūs vandens nutekėjimo grioviai, pelkė suskaidyta sausinamaisiais kanalais. Tai lėmė durpių mineralizaciją, vasaros metu pelkės paviršius ėmė išdžiūti, pasikeitė pelkėje augančios augalų rūšys, nebeliko dalies rūšių, būdingų aukštapelkėms.

Pelkėje aptinkamos retos gyvūnų rūšys, įrašytos į Lietuvos raudonąją knygą – skiauterėtasis tritonas, plačioji dusia, dvijuostė nendriadusė, šarvuotoji skėtė.„Dėmesys pelkių atkūrimui ir išsaugojimui“. Miškininkas.eu. Nuoroda tikrinta 2022-05-08.

2019 m. pranešta apie planuojamus pelkės atkūrimo darbus, siekiant atkurti jos hidrologinį režimą.„Dėmesys pelkių atkūrimui ir išsaugojimui“. Alkas.lt. Nuoroda tikrinta 2022-05-08.„Dėmesys pelkių atkūrimui ir išsaugojimui“. Laikraštis Plungė. Nuoroda tikrinta 2022-05-08.

 Išnašos 

Kategorija:Lietuvos pelkės
Kategorija:Plungės rajono savivaldybė